b'\n_START_ARTICLE_\nBenny Hill\n_START_SECTION_\nBiografija\n_START_PARAGRAPH_\nAlfredas Hotornas gim\xc4\x97 1924 met\xc5\xb3 sausio 21 dien\xc4\x85 Alfredo Hilo ir Helenos Keiv \xc5\xa1eimoje ir tai buvo antras i\xc5\xa1 trij\xc5\xb3 vaik\xc5\xb3. Meil\xc4\x99 komedijoms, parodijoms Benis Hilas (tok\xc4\xaf scenin\xc4\xaf vard\xc4\x85 jis pasirinko m\xc4\x97gstamo amerikie\xc4\x8di\xc5\xb3 komiko Jack Benny garbei ) paveld\xc4\x97jo i\xc5\xa1 savo senelio, su kuriuo Benis Hilas eidavo \xc4\xaf teatrus, \xc4\xafvairius koncertus, kuriuose buvo vaidinamos komedijos, parodijos. Mokykloje Benis Hilas buvo labai aktyvus kostiuminiuose vaidinimuose, kuriuose m\xc4\x97go vaidinti. Po mokyklos baigimo, senelis Beniui Hilui pasi\xc5\xabl\xc4\x97 tapti vienu i\xc5\xa1 humorist\xc5\xb3 komik\xc5\xb3 trup\xc4\x97je._NEWLINE_Antrojo pasaulinio karo metais Benis Hilas atliko karin\xc4\x99 tarnyb\xc4\x85, kurios metu \xc4\xafvyko jo, kaip aktoriaus teatre, debiutas- spektaklyje \xe2\x80\x9eStars in battledress\xe2\x80\x9c. Po karin\xc4\x97s tarnybos atvyko \xc4\xaf London\xc4\x85, pasirinko scenin\xc4\xaf vard\xc4\x85 Benis Hilas (angl. Benny Hill) ir prad\xc4\x97jo s\xc4\x97kmingai dalyvauti \xc4\xafvairiose \xc5\xa1ou programose ir daryti radijo spektaklius. 1949 metais buvo pakviestas \xc4\xaf TV laid\xc4\x85 "Hi There! "._NEWLINE_1955 metais eteryje pasirod\xc4\x97 pirmoji \xe2\x80\x9eBenny Hill show\xe2\x80\x9c laida, kurioje Benis Hilas buvo ne tik kaip aktorius, bet ir kaip dain\xc5\xb3 autorius ir atlik\xc4\x97jas, re\xc5\xbeisierius, muzikantas. 30 met\xc5\xb3 \xc5\xa1i laida buvo pa\xc4\x8diu populiariausiu visame pasaulyje \xc5\xa1ou, ir net iki \xc5\xa1i\xc5\xb3 dien\xc5\xb3 TV stotys perka teises transliuoti \xe2\x80\x9eBenny Hill show\xe2\x80\x9c._NEWLINE_Po s\xc4\x97kmingo apie 30 met\xc5\xb3 trukusio \xe2\x80\x9eBenny Hill show\xe2\x80\x9c pasirodymo prasid\xc4\x97jo \xc5\xa1io \xc5\xa1ou kriz\xc4\x97. D\xc4\x97l kai kuri\xc5\xb3 savo satyrini\xc5\xb3 pasisakym\xc5\xb3 apie Jungtin\xc4\x97s Karalyst\xc4\x97s vyriausyb\xc4\x99 ir net karali\xc5\xa1k\xc4\x85j\xc4\xaf sost\xc4\x85, 1982 metais tuometin\xc4\x97 ministr\xc4\x97 pirminink\xc4\x97 Margaret Thatcher pareikalavo visas naujai i\xc5\xa1leid\xc5\xbeiamas \xc5\xa1ou laidas patikrinti grie\xc5\xbetoje cenz\xc5\xabroje. D\xc4\x97l \xc5\xa1it\xc5\xb3 prie\xc5\xbeas\xc4\x8di\xc5\xb3 ir d\xc4\x97l visuomen\xc4\x97je prasid\xc4\x97jusi\xc5\xb3 paty\xc4\x8di\xc5\xb3 Benis Hilas puol\xc4\x97 \xc4\xaf depresij\xc4\x85, prad\xc4\x97jo vartoti alkoholinius g\xc4\x97rimus, u\xc5\xbesisklend\xc4\x97 savyje. Bet ne\xc5\xbei\xc5\xabrint \xc4\xaf visa tai \xc5\xa1ou buvo u\xc5\xbedarytas tik 1991 metais._NEWLINE_Nors Benis Hilas buvo s\xc4\x97kmingas aktorius ir jo \xc5\xa1ou tur\xc4\x97jo didel\xc4\xaf pasisiekim\xc4\x85 ir populiarum\xc4\x85 Did\xc5\xbeiojoje Britanijoje ir u\xc5\xbe jos rib\xc5\xb3, buvo geros finansin\xc4\x97s b\xc5\xabkl\xc4\x97s, ta\xc4\x8diau jo asmeninis gyvenimas nebuvo toks laimingas ir s\xc4\x97kmingas. Jis taip ir liko neved\xc4\x99s, netur\xc4\x97jo vaik\xc5\xb3, nors ir buvo tris kartus \xc4\xafsimyl\xc4\x97j\xc4\x99s, bet visus tuos kartus buvo atstumtas. Netur\xc4\x97jo savo namo ir automobilio, gyveno dideliame \xc5\xa1eimyniniame dviej\xc5\xb3 kambari\xc5\xb3 bute, apie 26 metus gyveno kartu su savo motina. Nors \xc5\xa1ou laidoje jis atrodydavo, kad moka bendrauti su moterimis, bet realyb\xc4\x97je buvo atvirk\xc5\xa1\xc4\x8diai._NEWLINE_Po \xc5\xa1ou u\xc5\xbedarymo, Benis Hilas toliau vartojo alkoholinius g\xc4\x97rimus, kankino depresija, prasid\xc4\x97jo besaikis maisto valgymas, d\xc4\x97l ko jam prasid\xc4\x97jo problemos su \xc5\xa1irdimi. 1992 met\xc5\xb3 vasario 24 dien\xc4\x85 buvo paguldytas \xc4\xaf ligonin\xc4\x99 d\xc4\x97l patirto infarkto. Po to, kai buvo i\xc5\xa1ra\xc5\xa1ytas i\xc5\xa1 ligonin\xc4\x97s, Beniui Hilui prasid\xc4\x97jo kepen\xc5\xb3 nepakankamumas. Likus dviems m\xc4\x97nesiams iki mirties, ligonin\xc4\x97s palatoje Ben\xc4\xaf Hil\xc4\x85 aplank\xc4\x97 dainininkas Maiklas D\xc5\xbeeksonas, su kuriuo Benis Hilas buvo anks\xc4\x8diau susitik\xc4\x99s, savo apsilankymu dainininkas parei\xc5\xa1k\xc4\x97, kad jis nor\xc4\x97jo pasakyti Beniui Hilui, kad jis yra komikas nr. 1 visam pasaulyje._NEWLINE_1992 met\xc5\xb3 baland\xc5\xbeio 20 dien\xc4\x85 Benis Hilas mir\xc4\x97 nuo Miokardo infarkto bute, kur\xc4\xaf nuomavosi netoli televizijos studijos. 1992 met\xc5\xb3 baland\xc5\xbeio 22 dien\xc4\x85 buv\xc4\x99s \xc5\xa1ou prodiuseris, draugas Denisas Kirklandas (angl. Dennis Kirkland), buvo sunerim\xc4\x99s, kad Benis Hilas neatsiliepia \xc4\xaf telefono skambu\xc4\x8dius ir su\xc5\xbeinojo kaimyn\xc5\xb3 nusiskundimus apie garsiai veikiant\xc4\xaf televizori\xc5\xb3. Nuvyk\xc4\x99s \xc4\xaf viet\xc4\x85 Denisas Kirklandas u\xc5\xbelipo \xc4\xaf tre\xc4\x8diame auk\xc5\xa1te esant\xc4\xaf Benio Hilo nuomojamo buto balkon\xc4\x85, kuriame ir pamat\xc4\x97 jau mirus\xc4\xaf Ben\xc4\xaf Hil\xc4\x85, s\xc4\x97d\xc4\x97jus\xc4\xaf fotelyje aplink ne\xc5\xa1varius indus, prie garsiai veikian\xc4\x8dio televizoriaus. Kai i\xc5\xa1kvietus policij\xc4\x85 buvo i\xc5\xa1lau\xc5\xbetos durys, pareig\xc5\xabnai ir Denisas Kirklandas aptiko ant stalo nepasira\xc5\xa1yt\xc4\x85 kontrakt\xc4\x85 apie nauj\xc4\x85 amerikie\xc4\x8di\xc5\xb3 pasi\xc5\xablym\xc4\x85._NEWLINE_Benis Hilas palaidotas 1992 met\xc5\xb3 baland\xc5\xbeio 26 dien\xc4\x85 Sautamptone, Holibruko kapin\xc4\x97se, \xc5\xa1alia savo t\xc4\x97v\xc5\xb3, netoli tos vietos, kur jis buvo gim\xc4\x99s.'